als_Latn dik_Latn sag_Latn
Agrumet na mbrojnë nga tumoret e ndryshme
Agrumet janë frutat më të pasura me vitaminë C, përbërës themelor për ta ngritur nivelin e adrenalinës dhe të noradrenalinës në tru.
Këto përbërës janë neurotransmetues që na mbajnë të vëmendshëm, të shkathët, reagues dhe të zgjuar.
Disa studime tregojnë se ata që konsumojnë rregullisht agrume janë më pak të prekur nga disa forma tumori, siç janë kanceri në stomak dhe ai i zorrës.
Studime të tjera vërtetojnë që mungesa e vitaminës C mund të ndikojë negativisht në humorin tonë, duke na bërë të trishtuar dhe të acaruar.
Sipas këtij studimi duhet të marrim të paktën 60 mg. vitaminë C në ditë, e barabartë me ¾ e një portokalli.
Kur mungesa është e konsiderueshme çaktivizon sistemin e përthithjes së hekurit, i nevojshëm për ta evituar ndjenjën e lodhjes.
Portokalli
Përmban vitaminë C, pektinë, fibra të tretshme, flavonidë, antioksidues.
Sistemon funksionet tretëse dhe rrit rezistencën nga infeksionet, si edhe fuqizon thithjen e hekurit. Lëkura e portokallit mund të zihet në ujë, përcjell "Zeri.info".
Ky lëng favorizon funksionet e mëlçisë, pastron organizmin dhe mendohet se parandalon kancerin në stomak.
Flavonidët, duke qenë antioksidues të fuqishëm, përmirësojnë qarkullimin dhe ulin radikalet e lira.
Limoni
Përmban vitaminë C, betakarotinë dhe vitaminat e grupit B. Ka limonenë, një substancë që mbron nga kanceri në gji.
Eliminon disa yndyra, disa papastërti nga gjaku dhe ndihmon për një tretje të rregullt për të përmirësuar funksionalitetin e mëlçisë.
Favorizon mbylljen e plagëve. I dobishëm edhe për reumatizmën dhe artritin.
Limoni është padyshim shtrënguesi më i mirë natyral me efekt të menjëhershëm kur jemi me diarre.
Mjafton lëngu i një gjysmë limoni të pjekur dhe brenda 10 minutash diarreja dhe dhimbja e barkut do të zhduken. /ZËRI.info/
als_Latn als_Latn als_Latn als_Latn als_Latn als_Latn als_Latn vec_Latn als_Latn als_Latn als_Latn als_Latn cat_Latn als_Latn als_Latn als_Latn als_Latn als_Latn